open-index/open-wikipedia-markdown huggingface dataset:
Υπουργικό Συμβούλιο των Ηνωμένων Πολιτειών

Το **Υπουργικό Συμβούλιο των Ηνωμένων Πολιτειών** (αγγλικά: *Cabinet of the United States*), αποτελείται από τα πιο υψηλόβαθμα διοριστέα στελέχη της εκτελεστικής εξουσίας της ομοσπονδιακής κυβέρνησης των Ηνωμένων Πολιτειών, οι οποίοι είναι κατά κανόνα οι αρχηγοί των ομοσπονδιακών εκτελεστικών υπουργείων. Το σημερινό συμβούλιο, βρίσκεται υπό την προεδρία του Ντόναλντ Τραμπ.

Η ύπαρξη του Υπουργικού Συμβουλίου χρονολογείται από τον ίδρυση του κράτους των Ηνωμένων Πολιτειών της Αμερικής, όταν ο πρώτος πρόεδρός τους, ο Τζορτζ Ουάσινγκτον, διόρισε Γραμματειακό Συμβούλιο τεσσάρων ατόμων. Αυτοί ήταν ο Τόμας Τζέφερσον ως Γραμματέας (Υπουργός) του Κράτους, ο Αλεξάντερ Χάμιλτον ως Γραμματέας (Υπουργός) του Θησαυροφυλακίου, ο Χένρι Νοξ ως Γραμματέας (Υπουργός) Πολέμου και ο Γενικός Εισαγγελέας Έντμουντ Ράντολφ ως σύμβουλος και βοηθός του Προέδρου.

Όλα τα μέλη του Υπουργικού Συμβουλίου διορίζονται από τον Πρόεδρο και στη συνέχεια παρουσιάζονται στη Γερουσία για επιβεβαίωση ή απόρριψη με απλή πλειοψηφία. Εάν εγκριθούν, ορκίζονται και στη συνέχεια αρχίζουν τα καθήκοντά τους. Όλοι, εκτός από τον Γενικό Εισαγγελέα και τον Γενικό Διευθυντή του Ταχυδρομείου, λαμβάνουν τον τίτλο του Γραμματέα. Τα μέλη του Υπουργικού Συμβουλίου εκτελούν τις υπηρεσίες τους με βάση τις εντολές του Προέδρου, κάτι που σημαίνει ότι ο Πρόεδρος μπορεί να τους καθαιρέσει ή να τους επαναδιορίσει κατά τη βούλησή του.

## Μισθοί αξιωματούχων
Όλοι οι αξιωματούχοι του Υπουργικού Συμβουλίου λαμβάνουν το ποσό της αμοιβής που καθορίζεται από τον τίτλο 5 του Συντάγματος των ΗΠΑ. Συγκεκριμένα ο Πρόεδρος των ΗΠΑ λαμβάνει 400.000 $ και ο Αντιπρόεδρος και ο Προϊστάμενος του Επιτελείου του Λευκού Οίκου λαμβάνει 230.700 $. Οι υπόλοιποι αξιωματούχοι λαμβάνουν 203.700 $.

## Σημερινό Υπουργικό Συμβούλιο των Ηνωμένων Πολιτειών και Ανώτατοι αξιωματούχοι
Οι κάτωθι κυβερνητικοί αξιωματούχοι των ΗΠΑ προτάθηκαν από τον Πρόεδρο Ντόναλντ Τραμπ, για να σχηματίσουν το Υπουργικό Συμβούλιο και τα ονόματά τους επικυρώθηκαν από τη Γερουσία κατά την ημερομηνία που αναγράφεται. Για τον εκλεγμένο Αντιπρόεδρο δεν απαιτείται συγκατάθεση από τη Γερουσία, ούτε και για τον Προϊστάμενο του Επιτελείου του Λευκού Οίκου, ο οποίος διορίζεται από το Εκτελεστικό Γραφείο του Προέδρου.

Το Υπουργικό Συμβούλιο αναγράφεται με βάση τη γραμμή της Προεδρικής διαδοχής του κράτους:

### Πρόεδρος και Αντιπρόεδρος

### Υπουργικά Στελέχη

## Δείτε ακόμα
* Πρόεδρος των Ηνωμένων Πολιτειών 
* Αντιπρόεδρος των ΗΠΑ
* Ομοσπονδιακή κυβέρνηση των ΗΠΑ
* Συμβούλιο Εθνικής Ασφαλείας των ΗΠΑ
* Λευκός Οίκος
* Γραφείο του Λευκού Οίκου
* Εκπρόσωπος Τύπου του Λευκού Οίκου
* Επικεφαλής του Επιτελείου του Λευκού Οίκου

## Παραπομπές


Κατηγορία:Πολιτική των Ηνωμένων Πολιτειών
Κατηγορία:Κυβέρνηση στις Ηνωμένες Πολιτείες
Καταλανική εκστρατεία στη Μικρά Ασία

Ως **Καταλανική εκστρατεία** ονομάζεται η βυζαντινή εκστρατεία με μισθοφορικό Καταλανικό στρατό  με σκοπό την ανάκτηση χαμένων εδαφών από τους Οθωμανούς. Το αποτέλεσμα αυτής της εκστρατείας αποτέλεσε αρχικά τακτική νίκη για τους Βυζαντινούς η οποία τελικά μετετράπη σε στρατηγικής σημασίας νίκη για τους Οθωμανούς.

## Ιστορικό

Το 1303, ο Βυζαντινός Αυτοκράτορας Ανδρόνικος Β' Παλαιολόγος προσέλαβε 6.500 Καταλανούς μισθοφόρους υπό τις διαταγές του Ροζέ ντε Φλορ για να εκστρατεύσουν κατά των Τούρκων την άνοιξη και το καλοκαίρι του ιδίου έτους. Η δαπανηρή υπηρεσία τους είχε επιτυχία, καθώς οι Τούρκοι αναγκάστηκαν να υποχωρήσουν από μερικά σημεία της Μικράς Ασίας. Στη Φιλαδέλφεια, 20.000 Τούρκοι στρατιώτες σκοτώθηκαν από τους Καταλανούς. Η εκστρατεία έφερε στους Βυζαντινούς μερικές νίκες, αλλά δεν είχε σημαντική επιτυχία.

Ωστόσο, οι Βυζαντινοί έλαβαν περισσότερες δυνάμεις απ' όσες χρειάζονταν - οι μισθοφόροι ήταν αδύνατο να τεθούν υπό έλεγχο. Όταν ο αρχηγός τους, Ροζέ ντε Φλορ σκοτώθηκε στην Καλλίπολη, στις 3 Απριλίου 1305, από τον Μιχαήλ Θ' Παλαιολόγο και μετά ακολούθησε σφαγή 1.300 Καταλανών, οι μισθοφόροι προχώρησαν σε επιδρομές κατά της Θράκης και της Μακεδονίας υπό τη διοίκηση του νέου τους αρχηγού, Μπερένγκουερ ντ' Εντάντσα (Berenguer d'Entança). Ως αποτέλεσμα, η Καταλανική Εταιρεία αφορίστηκε από τον Πάπα Κλημή Ε'. Για την περίοδο 1311-1379, οι Καταλανοί μισθοφόροι είχαν υπό την κατοχή τους το Δουκάτο των Αθηνών, αφήνοντας πίσω τους ένα κατεστραμμένο Βυζάντιο. Μετά απ' αυτό, οι Τούρκοι είχαν τη στήριξη αυτών που υπέφεραν και ανατακατέλαβαν τη χαμένη γη.

Έτσι, η καταλανική εκστρατεία ήταν μια βραχύβια βυζαντινή νίκη, αλλά είχε μακροχρόνιο όφελος για τους Τούρκους.

## Δυνάμεις των αντιπάλων

Αρχικά, η Καταλανική Εταιρεία έφθασε στην Κωνσταντινούπολη το 1303 με 39 πλοία και 6.500 άνδρες: απ' αυτούς, οι 1.500 ήταν ιππείς, οι 4.000 ήταν Αλμογάβαροι και οι υπόλοιποι 1.000 ήταν στρατιώτες πεζικού (οι περισσότεροι απ' αυτούς ήταν από την Καταλονία, τη Βαλένσια και την Αραγονία).. Αυτές οι δυνάμεις έλαβαν αργότερα ενισχύσεις από 300 ιππείς και 1.000 Αλμογάβαρους, ενώ αργότερα ενισχύθηκαν από 300 ιππείς και τον Μπερένγκουερ ντ' Εντάντσα. Μετά τη δολοφονία του Ροζέ ντε Φλορ, οι Βυζαντινοί θανάτωσαν πολλούς στρατιώτες της Εταιρείας, με αποτέλεσμα να επιζήσουν μονάχα 3.307 άνδρες. Αυτός ο αριθμός μειώθηκε στους 206 ιππείς και στους 1.256 πεζικάριους μετά από συμπλοκή με τους Γενοβέζους, σύμφωνα με τον Ραμόν Μουντανέρ. Λίγο πριν την αναχώρηση της από την Καλλίπολη, η Εταιρεία ενώθηκε με μια τουρκική δύναμη που είχε στη διάθεση της 800 ιππείς και 2.000 πεζικάριους.

Ο Ραμόν Μουντανέρ, ο οποίος ήταν Καταλανός στρατιώτες και χρονικογράφος, έγραψε πως κατά τη διάρκεια μιας μάχης το 1304, η Εταιρεία αντιμετώπισε περίπου 30.000 Τούρκους (10.000 άνδρες ιππικό και 20.000 άνδρες πεζικό), από τους οποίους, οι 18.000 (6.000 άνδρες ιππικό και 12.000 πεζικό) έπεσαν νεκροί.

## Παραπομπές


Κατηγορία:Μάχες των Βυζαντινο-Οθωμανικών Πολέμων
Κατηγορία:Μάχες των πολέμων μεταξύ Βυζαντινών και Σελτζούκων
Κατηγορία:Καταλανική Εταιρεία
Eye of GNOME

Το **Eye of GNOME** είναι το επίσημο λογισμικό προβολής εικόνων του περιβάλλοντος της επιφάνειας εργασίας του GNOME. Αντίθετα με κάποια άλλα λογισμικά προβολής εικόνας εμφανίζει μόνο εικόνες. Παρέχει, όμως, βασικά εφέ για βελτιωμένη εμφάνιση, όπως εστίαση, πλήρη οθόνη, περιστροφή και έλεγχο παρασκηνίου διαφανούς εικόνας.

## Μορφές αρχείων
Το Eye of GNOME υποστηρίζει τις παρακάτω μορφές αρχείων:

* ANI – Κινούμενα σχέδια
* BMP – Ψηφιογραφίες Windows
* Graphics Interchange Format (GIF)
* ICO – Εικονίδια Windows
* JPEG – Joint Photographic Experts Group
* PCX – PC Paintbrush
* Portable Network Graphics (PNG)
* PNM – Portable Anymap from the PPM Toolkit
* RAS – Sun Εικονογραφία
* Scalable Vector Graphics (SVG)
* TGA – Targa
* Tagged Image File Format (TIFF)
* Wireless Application Protocol Bitmap Format (WBMP)
* X BitMap (XBM)
* X PixMap (XPM)

Το Eye of GNOME υποστηρίζει επίσης την προβολή των Exif/XMP μεταδεδομένων που σχετίζονται με μια εικόνα.

## Κριτική
Το Eye of GNOME έχει δεχθεί κριτική για την έλλειψη αναπαραγωγής κίνησης GIF· όμως, αυτή η λειτουργία περιελήφθη στην έκδοση 2.29.1.

Επίσης, χρησιμοποιείται για να αποδώσει SVG (κλιμακώσιμα διανυσματικά γραφικά) ως μια εικονογραφιοποιημένη ψηφιογραφία από προεπιλογή. Αυτή η ψηφιογραφία έπειτα επεξεργάζεται κατά την κλιμάκωση της εικόνας, καταλήγοντας σε αλλοιωμένη εικόνα κατά τη μεγέθυνση. Όμως, αυτό διευθετήθηκε από την έκδοση 2.31.1.

## Παραπομπές


## Εξωτερικοί σύνδεσμοι

* Official website

Κατηγορία:Ελεύθερο λογισμικό
Κατηγορία:Λογισμικό GNOME
Κατηγορία:Λογισμικό Linux
Ισλαμικό κράτος

**Ισλαμικό κράτος** (αραβικά: الدولة الإسلامية al-dawlah al-Islamiyah ) είναι ένας τύπος κυβέρνησης, στην οποία η πρωταρχική βάση για την κυβέρνηση είναι ο ισλαμικός θρησκευτικός νόμος (σαρία). Από τα πρώτα χρόνια του Ισλάμ, πολλές κυβερνήσεις έχουν ιδρυθεί ως «ισλαμικές», αρχίζοντας κυρίως με το χαλιφάτο που ιδρύθηκε από τον Μωάμεθ τον ίδιο και περιλαμβάνει τις επόμενες κυβερνήσεις υπό τη διοίκηση ενός χαλίφη (που σημαίνει "διάδοχος" του προφήτη Μωάμεθ).

Ωστόσο, ο όρος «ισλαμικό κράτος» έχει λάβει μια πιο συγκεκριμένη σύγχρονη χροιά από τον 18ο αιώνα. Η έννοια του σύγχρονου ισλαμικού κράτους έχει αρθρωθεί και προωθηθεί από ιδεολόγους όπως Αμπούλ Α'λα Μαουντουντί, Αγιατολάχ Χομεϊνί, Ισράρ Αχμέντ, και Σαγίντ Κουτμπ. Όπως και στην προηγούμενη έννοια του χαλιφάτου, το σύγχρονο ισλαμικό κράτος έχει τις ρίζες του στον ισλαμικό νόμο. Εμπνέεται από τον κανόνα του Μωάμεθ. Ωστόσο, σε αντίθεση με καθοδηγούμενες από χαλίφη κυβερνήσεις οι οποίες αποτελούσαν αυτοκρατορικές δεσποτείες ή μοναρχίες (αραβικά: malik), ένα σύγχρονο ισλαμικό κράτος μπορεί να ενσωματώνει σύγχρονους πολιτικούς θεσμούς, όπως εκλογές, κοινοβουλευτική εκπροσώπηση, δικαστικό έλεγχο και λαϊκή κυριαρχία .

Σήμερα, πολλές μουσουλμανικές χώρες έχουν ενσωματώσει τον ισλαμικό νόμο, εν όλω ή εν μέρει, στα νομικά συστήματα τους. Ορισμένες μουσουλμανικές χώρες έχουν ορίσει το Ισλάμ ως επίσημη θρησκεία του κράτους στα συντάγματά τους, αλλά δεν εφαρμόζουν τον ισλαμικό νόμο στα δικαστήριά τους. Ισλαμικά κράτη που δεν είναι ισλαμικές μοναρχίες συνήθως αναφέρεται ως ισλαμικές δημοκρατίες.
MediaCityUK

Το **MediaCityUK** (γνωστό και ως **MediaCity**) είναι μία έκταση 800 στρεμμάτων στις όχθες του ποταμού *Manchester Ship Canal* στο Σάλφορντ και στο Τράφορντ. Το σχέδιο αναπτύχθηκε από τον Όμιλο Πιλ και οι κύριοι επενδυτές του προγράμματος είναι οργανισμοί, οι οποίοι ασχολούνται με τα μέσα μαζικής ενημέρωσης και το Πανεπιστήμιο του Σάλφορντ. Ο χώρος στον οποίο βρίσκεται το MediaCity είναι μέρος του λιμανιού και των αποβαθρών του Μάντσεστερ.

Το 2004, το BBC ανακοίνωσε την πρόθεσή του να μετακινήσει κάποιες υπηρεσίες του στο Μάντσεστερ και η περιοχή του Σάλφορντ επιλέχτηκε το 2006. Το 2007, χορηγήθηκε στον Όμιλο Πιλ οικοδομική άδεια για την ανάπτυξη της περιοχής και η κατασκευή του έργου ξεκίνησε την ίδια χρονιά. Ο όμιλος για την κατασκευή χρησιμοποίησε δικές του μονάδες παραγωγής ενέργειας και δικό του δίκτυο επικοινωνιών. Ο κύριος ενοικιαστής του MediaCity είναι το BBC, το οποίο μετακίνησε πολλές υπηρεσίες από το Λονδίνο στο Μάντσεστερ. Το ITV Granada ολοκλήρωσε την πρώτη, από τις δύο, φάσεις της μετακίνησής του στο MediaCity στις 25 Μαρτίου του 2013. Η δεύτερη φάση ολοκληρώθηκε στα τέλη του 2013.

To MediaCity είναι σχεδιασμένο ώστε να αναπτυχθεί σε δύο φάσεις. Η πρώτη φάση των 36 στρεμμάτων ολοκληρώθηκε το 2011 και η δεύτερη φάση είναι ακόμα υπό κατασκευή. Το τραμ του Μάντσεστερ επεκτάθηκε μέχρι το MediaCity στις 20 Σεπτεμβρίου του 2010, με το άνοιγμα του σταθμού στο MediaCity. Επιπλέον, σχεδιάζονται περαιτέρω επεκτάσεις. Η οδική πρόσβαση βελτιώθηκε με την κατασκευή του δρόμου Μπρόντγουεϊ.

## Παραπομπές


## Εξωτερικοί σύνδεσμοι
* Επίσημη Ιστοσελίδα

Κατηγορία:British Broadcasting Corporation
Κατηγορία:Επιχειρήσεις του Ηνωμένου Βασιλείου
Αθήνα Ιταλίας

Η **Αθήνα** ήταν αρχαία ελληνική πόλη στην κεντρική Ιταλία. Βρισκόταν στους Σαβινικούς λόφους και εκείτο επί οδού που ένωνε την πόλη Σόρα με την πόλη Κασίνο. 

## Προέλευση ονόματος
Την πόλη αναφέρει ο Αλεξανδρινός γεωγράφος Κλαύδιος Πτολεμαίος καθώς και ο Βυζαντινός Στέφανος ο Βυζάντιος.  Σύμφωνα με την παράδοση η Αθήνα πρωτοϊδρύθηκε από τον **Κρόνο** σε μια παμπάλαια εποχή, μαζί με πέντε άλλες πόλεις στο Λάτιο που αρχίζουν με το γράμμα A. Πρόκειται για εκείνη την εποχή που σύμφωνα με τον ιστορικό Διόδωρο τον Σικελιώτη η Ιταλία και η Σικελία ήταν δυναστευόμενες από τον Κρόνο, ώσπου τον νίκησε ο γιος του Δίας κατά την Τιτανομαχία και τον εκβαράθρωσε στα Τάρταρα. Το παλαιότερο όνομα της πόλης ήταν **Κρονία**. 

Η νέα ονομασία Αθήνα οφείλεται σε δύο εκδοχές:
*Από τη θεά **[[Αθηνά]]** που ονόμασε και την πόλη της Αττικής Αθήνα.
*Από τους **Αθηναίους** που σύμφωνα με την παράδοση νίκησαν τους Άτλαντες και κατέλαβαν τα μέρη που εξουσίαζαν (μέσα στα οποία ήταν και η Ιταλία). 

## Αρχαία ιστορία
Οι ιστορικές και φιλολογικές πηγές μαρτυρούν με εύλογη βεβαιότητα την ύπαρξη της πόλεως στην προρωμαϊκή εποχή: είναι γνωστό ότι σε ένα απόσπασμα από τον Βιργίλιο ότι η Αθήνα μαζί με την Αρδέα και άλλες πόλεις ενίσχυσαν τον βασιλέα Τούρνο στον αγώνα του κατά του Τρωαδίτη Αινεία. 

Με την πάροδο των αιώνων η Αθήνα κατελήφθη από τη φυλή των Ουόλσκων. Στον 4ο αιώνα π.Χ., η πόλη συμπεριελήφθη στη Σαμνιτική συμμαχία και ανήκε στη μεγάλη φυλή των Πέντρων (λαός της πέτρας) μαζί με τις πόλεις Αλλίφες, Κασίνο και Ουέναφρον. Η Αθήνα είχε ένα σημαντικό ρόλο όχι μόνο για τις γραμμές επικοινωνίας μεταξύ του Σαμνίου, της Καμπανίας και του νοτίου Λατίου, αλλά και για την εγγύτητά του με τα ορυχεία σιδήρου του βουνού Μέτα.

Κατακτήθηκε από τους Ρωμαίους κατά τη διάρκεια των Σαμνιτικών πολέμων. Έκτοτε εισήχθη στη φυλή Τερετίνα και κατέστη δήμος (λατ. municipium). Κατά τη λήξη του Κοινωνικού Πολέμου της Ρώμης (90 - 88 π.Χ.) οι Αθηναίοι του Λατίου απέκτησαν το δικαίωμα του *Ρωμαίου πολίτη*, ώστε ο ρήτωρ Κικέρων έγραφε: *"Αθήνα μητέρα πολλών επιφανών ανδρών, έτσι ώστε καμία άλλη πόλη της Ιταλίας δεν μπορεί να ειπωθεί ότι είναι πλουσιότερη"*. Στην εδαφική οργάνωση του αυτοκράτορα Αυγούστου περιλήφθηκε στη ρωμαϊκή επαρχία πρώτου Λατίου και Καμπανίας (Regio I Latium et Campania).

## Τοποθεσία
Πρόκειται για τη σημερινή Atina της επαρχίας Frosinone του Λατίου. 

## Πηγές
*Ιταλόφωνη Βικιπαίδεια στο λήμμα Atina, Lazio. 
*Στεφάνου Βυζαντίου Εθνικά.
*Διοδώρου Σικελιώτου ιστορική βιβλιοθήκη, βιβλίο Γ΄.
*Κλαυδίου Πτολεμαίου Γεωγραφική υφήγησις.

## Παραπομπές


Κατηγορία:Αρχαίες πόλεις της Ιταλίας
Β΄ Εθνική υδατοσφαίρισης ανδρών

Η **Β΄ Εθνική Κατηγορία υδατοσφαίρισης ανδρών** αποτελούσε το τρίτο τη τάξει πρωτάθλημα ανδρών στον χώρο της ελληνικής υδατοσφαίρισης από το 1987 έως το 2024. Υπήρξε ως δεύτερο τη τάξει πρωτάθλημα ανδρών πανελλαδικής εμβέλειας από το 1976 έως το 1987. Διοργανώτρια αρχή ήταν η Κολυμβητική Ομοσπονδία Ελλάδας. Οι πρωτοπόροι των Ομίλων της προβιβάζονταν στην Α2 Εθνική Κατηγορία, ενώ οι ουραγοί υποβιβάζονταν στην Γ΄ Εθνική Κατηγορία. Από την αγωνιστική περίοδο 2024–2025 η Β΄ Εθνική και η Γ΄ Εθνική συγχωνεύτηκαν και προέκυψε η Εθνική Κατηγορία.

## Ιστορία
Η δεύτερη τη τάξει Κατηγορία στην ιεραρχία των ελληνικών Πρωταθλημάτων συλλόγων καθιερώθηκε το 1949 ως η **Β΄ Κατηγορία** του Πανελληνίου Πρωταθλήματος. 

Το 1967 η Α΄ Κατηγορία μετονομάστηκε σε Εθνική Κατηγορία, οπότε η Β΄ Κατηγορία μετονομάστηκε σε **Α΄ Κατηγορία**. Το 1977 διεξήχθη για πρώτη φορά με την ονομασία **Β΄ Εθνική Κατηγορία**. 

Το πρώτο πρωτάθλημα του 1977 διεξήχθη με 16 ομάδες χωρισμένες σε 3 ομίλους:
*τον όμιλο Νότου με πέντε ομάδες: Ν.Ο. Καλαμάτας, Ε.Γ.Ο. Ηρακλείου, Ν.Ο. Χανίων, Ν.Ο. Ρεθύμνου, Ν.Ο. Μυτιλήνης.
*τον όμιλο Κέντρου με πέντε ομάδες: Παναθηναϊκό, Βουλιαγμένη, Άρη Νικαίας, Ν.Ο. Ελευσίνας, Ε.Ν.Ο. Αιγυπτιωτών.
*τον όμιλο Βορρά με έξι ομάδες: Π.Α.Ο.Κ., Ηρακλή Θεσσαλονίκη, Ν.Ο. Χαλκίδας, Ν.Ο. Καβάλας, Ν.Α.Ο. Κέρκυρας, Ν.Σ. Αργοναύτες Βόλου.

Από το 1987 και έπειτα, οπότε έλαβε χώρα η διάσπαση της Α' Εθνικής Κατηγορίας σε Α1 Εθνική και Α2 Εθνική, με τον όρο Β' Εθνική ήταν γνωστή η τρίτη σε σπουδαιότητα Κατηγορία της ελληνικής υδατοσφαίρισης.

Από την αγωνιστική περίοδο 2024-25 η Β' και η Γ' Κατηγορία οδηγήθηκαν σε συνένωση από την οποία προέκυψε η νέα Εθνική Κατηγορία στο ρόλο του τρίτου ιεραρχικά επιπέδου.

## Πρωταθλήματα 2<small>ου</small> επιπέδου (πριν την ίδρυση της Β΄ Εθνικής Κατηγορίας)

## Β΄ Εθνική Κατηγορία (1976–Σήμερα)
### Ως πρωτάθλημα 2ου επιπέδου (1976–1986)

### Ως πρωτάθλημα 3ου επιπέδου (1987–Σήμερα)

## Αγωνιστική Περίοδος 2015–2016

Προβιβάστηκαν στην Α2 Εθνική Κατηγορία οι Κ.Ο. Ποσειδών Ιλισίων, Γ.Σ. Νίκη Βόλου, Α.Ο. Νηρέας Χαλανδρίου και Α.Ο.Ν.Σ. Μίλων ενώ οι ομάδες που υποβιβάστηκαν στη Γ΄ Εθνική Κατηγορία είναι οι Μ.Γ.Σ. Πανσερραϊκός, Γ.Σ. Νηρέας Λαμίας, Ν.Ε. Λαμίας και Α.Ο. Καστέλλας.

## Αγωνιστική Περίοδος 2014–2015

Προβιβάστηκαν στην Α2 Εθνική Κατηγορία οι Γ.Σ. Απόλλων Σμύρνης, Απόλλο Θεσσαλονίκης, Γ.Σ. Ηρακλής Θεσσαλονίκης και Γ.Σ. Περιστερίου. Ενώ υποβιβάστηκαν στην Γ΄ Εθνική Κατηγορία οι ομάδες Α.Σ. Άρης Θεσσαλονίκης, Ο.Π.Α.Θ.Α. Πατρών, Ναυσίθοος Κέρκυρας και Ν.Ο. Αργοστολίου.

## Αγωνιστική Περίοδος 2013–2014

Προβιβάστηκαν στην Α2 Εθνική Κατηγορία οι Ν.Ο. Ρεθύμνου, Ν.Ο.Β.Α., Α.Ο. Ιωνικός Νίκαιας, Ν.Ο. Χαλκίδας. Ενώ υποβιβάστηκαν στη Γ΄ Εθνική Κατηγορία οι ομάδες Α.Ο. Τρίτων Αμαρουσίου, Αλέξανδρος Συκεών, Ν.Ο. Μυτιλήνης και Αναγέννηση Λαμίας.

## Παραπομπές


Ανδρων 03
Πρωταθλημα 03
Άλωση της Φιλαδέλφειας (1390)

Η **άλωση της Φιλαδέλφειας** το 1390 αφορά την άλωση του τελευταίου εναπομείναντος ανεξάρτητου βυζαντινού οικισμού της δυτικής Μικράς Ασίας από τους Τούρκους του Οθωμανικού σουλτανάτου. Κατά τραγική ειρωνεία, αλλά και αντιπροσωπευτικό της κατάστασης στην οποία είχε περιέλθει η Βυζαντινή αυτοκρατορία στα τέλη του 14ου αιώνα, τμήμα του οθωμανικού στρατού πολιορκίας αποτελούνταν από στρατιώτες στην υπηρεσία της Βυζαντινής αυτοκρατορίας.

Η Φιλαδέλφεια είχε για πολλά χρόνια καταφέρει να αποφύγει τη μοίρα γειτονικών πόλεων με το να πληρώνει φόρο προστασίας (τζιζία) σε διάφορους γαζήδες που λυμαίνονταν τη γύρω περιοχή (παρόλο που η πόλη δεν βρίσκονταν υπό ισλαμικό νόμο). Θεωρητικά η πόλη παρέμενε σε βυζαντινά χέρια, πρακτικά όμως ήταν αποκομμένη, και θα μπορούσε να παρομοιαστεί περισσότερο ως μια ανεξάρτητη "νησίδα" περιβαλλόμενη από μια θάλασσα εχθρικών εδαφών.

Το 1378, ο μετέπειτα Βυζαντινός αυτοκράτορας Μανουήλ Β' Παλαιολόγος υποσχέθηκε την παράδοση της πόλης της Φιλαδέλφειας στους Οθωμανούς ως αντάλλαγμα για τη βοήθεια που θα του παρείχε ο Οθωμανός σουλτάνος κατά τη διάρκεια του βυζαντινού εμφυλίου πολέμου του 1373-1379. Παρόλα αυτά, οι κάτοικοι της Φιλαδέλφειας αρνήθηκαν να παραδοθούν. Έτσι, το 1390 ο Οθωμανός σουλτάνος Βαγιαζήτ Α' υποχρέωσε τους Μανουήλ Β' Παλαιολόγο και Ιωάννη Ζ' Παλαιολόγο, οι οποίοι μάλιστα ήταν αντίπαλοι κατά τον βυζαντινό εμφύλιο, να συνοδεύσουν και να υποστηρίξουν τις τουρκικές δυνάμεις πολιορκίας. Η πόλη της Φιλαδέλφειας έπεσε το ίδιο έτος.

## Πηγές

* 

Κατηγορία:Μάχες των Βυζαντινο-Οθωμανικών Πολέμων
Κατηγορία:Φιλαδέλφεια (Μικρά Ασία)
Φρούριο της Στρούμνιτσα

Το **Φρούριο της Στρούμνιτσας** είναι βυζαντινό κάστρο στην πόλη Στρούμνιτσα της Βόρειας Μακεδονίας γνωστό και σαν «Πύργοι του Τσάρου».

Βρίσκεται χτισμένο σε λόφο με θέα την πόλη της Στρούμιτσα. Το φρούριο χτίστηκε τον 5ο αιώνα, αν και η κατοίκηση στην περιοχή χρονολογείται από τον 1ο αιώνα π.Χ.

Η ανακατασκευή του φρουρίου ξεκίνησε τον Μάρτιο του 2014.

## Παραπομπές


Κατηγορία:Βυζαντινά κάστρα
Κατηγορία:Κάστρα στη Βόρεια Μακεδονία
Φρούριο των Σκοπίων

Το **Φρούριο των Σκοπίων** είναι μεσαιωνική οχύρωση στην πόλη των Σκοπίων στη Βόρεια Μακεδονία. Βρίσκεται χτισμένο στο ψηλότερο σημείο της πόλης με θέα τον ποταμό Βαρδάρη. Το φρούριο απεικονίζεται στο οικόσημο του δήμου των Σκοπίων, η οποία με τη σειρά της έχει ενσωματωθεί στην σημαία της πόλης.

## Ιστορία
[μικρογραφία|αριστερά|180px|Ο [Κατάλογος Βυζαντινών αυτοκρατόρων|βυζαντινός αυτοκράτορας, Ιουστινιανός Α´.]]
Το πρώτο φρούριο με ενσωματωμένο οικισμό χτίστηκε τον 6ο αιώνα μ.Χ. από τον βυζαντινό αυτοκράτορα Ιουστινιανό Α´. Είναι κατασκευασμένο με κίτρινο ασβεστόλιθο και τραβερτίνη, στα τείχη έχει εντοιχισμένες λατινικές επιγραφές, που πιστεύεται ότι προέρχονται από την ρωμαϊκή πόλη της Σκούπι που τα ερείπια της βρίσκονται πολύ κοντά και καταστράφηκε ολοσχερώς από σεισμό το 518.

Ανακατασκευάστηκε τον 10ο και 11ο αιώνα πάνω στα ερείπια του βυζαντινού φρουρίου που φαίνεται να καταστράφηκε από βαρβαρικές επιδρομές. Στην συνέχεια καταλήφθηκε από τους Βούλγαρους, Οθωμανούς και Αυστοούγγρους.

Το 1660 ο Εβλιά Τσελεμπή, ένας περιηγητής της Οθωμανικής Αυτοκρατορίας, περιέγραψε το φρούριο και την πόλη που περιέβαλε. Το αναφέρει με διπλά τείχη, τάφρο και ξύλινη γέφυρα για την είσοδο σε αυτό, πενήντα προμαχώνες και τρεις πύλες.

Το φρούριο καταστράφηκε μερικώς και πάλι από σεισμό το 1963.

## Παραπομπές


## Εξωτερικοί σύνδεσμοι
* 

Κατηγορία:Σκόπια
Κατηγορία:Βυζαντινά κάστρα
Κατηγορία:Οικισμοί της Βυζαντινής Αυτοκρατορίας
Κατηγορία:Κάστρα στη Βόρεια Μακεδονία
Β΄ κατηγορία ποδοσφαίρου ανδρών Κύπρου 1966-67

Η **Β΄ κατηγορία Κύπρου 1966-67** αποτέλεσε το 12ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο ΑΣΙΛ Λύσης για 1η φορά στην ιστορία του.

## Σύστημα διεξαγωγής
Το πρωτάθλημα της Β΄ κατηγορία την περίοδο 1966-67 αποτελείτο από δύο ομίλους: τον όμιλο Λευκωσίας-Κερύνειας-Αμμοχώστου και τον όμιλο Λεμεσού-Πάφου. Σε κάθε όμιλο οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια κάθε ομίλου ανακηρύχτηκε η ομάδα που συγκέντρωσε τους περισσότερους βαθμούς. Στη συνέχεια, οι πρωταθλήτριες των δύο ομίλων αναμετρήθηκαν σε δύο αγώνες μπαράζ, ένα εντός και ένα εκτός έδρας. Πρωταθλήτρια Β΄ κατηγορίας ανακηρύχτηκε η ομάδα που κέρδισε στους αγώνες μπαράζ. Η πρωταθλήτρια ομάδα προβιβάστηκε στην Α΄ κατηγορία 1967–68.

### Σύστημα βαθμολόγησης
Η νίκη βαθμολογείτο με 3 βαθμούς, η ισοπαλία με 2 βαθμούς και η ήττα με ένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1965-66|περίοδο 1965-66]]
Στο πρωτάθλημα δεν συμμετείχε o ΑΠΟΠ Πάφου, ο οποίος προβιβάστηκε στην Α΄ κατηγορία 1966-67.

Στο πρωτάθλημα συμμετείχε ο ΑΣΙΛ Λύσης ο οποίος ενεγράφη στη δύναμη της ΚΟΠ όπως και η ΠΑΕΚ Κερύνειας που επέστρεψε στο πρωτάθλημα μετά από 2 περιόδους.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα.

## Όμιλος Λευκωσίας-Κερύνειας-Λάρνακας-Αμμοχώστου
Στον όμιλο Λευκωσίας-Κερύνειας-Λάρνακας-Αμμοχώστου συμμετείχαν οι ομάδες ΑΕΚ Αμμοχώστου, Αναγέννηση Λάρνακας, ΑΣΙΛ Λύσης, ΕΝΑΔ Αγίου Δομετίου, Ένωσις Νέων Παραλιμνίου, Κεραυνός Στροβόλου, Ορφέας Λευκωσίας και ΠΑΕΚ Κερύνειας.

;Βαθμολογία
Η τελική βαθμολογία του ομίλου ήταν:

## Όμιλος Λεμεσού-Πάφου
Στον όμιλο Λεμεσού-Πάφου συμμετείχαν οι ομάδες Ευαγόρας Πάφου, ΕΠΑΛ Λεμεσού, Αρίων Λεμεσού και Εθνικός Αστέρας Λεμεσού.
;Βαθμολογία
Η τελική βαθμολογία του ομίλου ήταν:

## Μπαράζ
Στους αγώνες μπαράζ συμμετείχαν οι νικήτριες ομάδες κάθε ομίλου: ΑΣΙΛ Λύσης και Ευαγόρας Πάφου. Ο πρώτος αγώνας έγινε στην έδρα του ΑΣΙΛ, στο στάδιο Γρηγόρης Αυξεντίου (Λύση). Ο ΑΣΙΛ κέρδισε με σκορ 4-1.

Λόγω επεισοδίων που διαδραματίστηκαν στον πρώτο αγώνα, ο δεύτερος αγώνας δεν έγινε στην έδρα του Ευαγόρα στην Πάφο (στάδιο ΓΣΚ), αλλά στο παλιό ΓΣΠ στη Λευκωσία, στις 7 Ιουνίου 1967. Τελείωσε ισόπαλος 1-1. Με αυτά τα αποτελέσματα πρωταθλητής αναδείχθηκε ο ΑΣΙΛ Λύσης.

## Παραπομπές



## Πηγές
* 
* 

## Δείτε επίσης
* Α΄ κατηγορία ποδοσφαίρου ανδρών Κύπρου 1966-67
* Κύπελλο Κύπρου ποδοσφαίρου ανδρών 1966-67

Κατηγορία:Εγχώρια ποδοσφαιρικά πρωταθλήματα 1966-1967
Κατηγορία:Β΄ κατηγορία ποδοσφαίρου ανδρών Κύπρου
Αναστασία Πριχόντκο

Η **Αναστασία Κονστιαντίνιβνα Πριχόντκο** (ουκρανικά: *Анастасія Костянтинівна Приходько*, 21 Απριλίου 1987) είναι Ουκρανή τραγουδίστρια.

## Eurovision

Η Πριχόντκο αν και Ουκρανή εκπροσώπησε τη Ρωσία στον Διαγωνισμό Τραγουδιού της Eurovision το 2009, με το τραγούδι «Μάμο». Το τραγούδι περιέχει Ουκρανικές και Ρώσικες λέξεις. Κατέκτησε την 11η θέση, αμέσως μετά το διαγωνισμό η Πριχόντκο πήρε το πρώτο αεροπλάνο για να γυρίσει πίσω στην πατρίδα της, την Ουκρανία.

## Προσωπική ζωή
Η Πριχόντκο απέκτησε το 2010 το πρώτο της παιδί, ένα κοριτσάκι.

## Βιντεογραφία

## Εξωτερικοί σύνδεσμοι

*https://www.youtube.com/user/anastasiaprikhodko

Κατηγορία:Ουκρανές τραγουδίστριες
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision
Τρελό Άλογο

Το **Τρελό Άλογο** (*Crazy Horse*, 1840 - 5 Σεπτεμβρίου 1877) ήταν ιθαγενής της Αμερικής και αρχηγός της φυλής Σιου. Γεννήθηκε το 1840 και είχε από μικρός πολεμική εμπειρία και συμμετείχε σε αρκετές μάχες εναντίον των Αμερικάνων όπως στην γνωστή μάχη του Λiτλ Μπιγκχορν στην οποία μαζί με τους αρχηγούς Καθιστό Ταύρο και Πικρόχολο κατατρόπωσαν τις δυνάμεις του Κάστερ.

Σε ηλικία 4 ετών έχασε την μητέρα του και αναγκάστηκε να ζει με πολλές δυσκολίες μαζί με την υπόλοιπη οικογένεια (άγνωστο αν είχε αδέλφια εξ αίματος). Σε ηλικία 16 ετών ερωτεύτηκε μία Ινδιάνα Σιού το Θηλυκό Μαύρο Βουβάλι όμως τραυματίστηκε στο πρόσωπο από τον αγαπητικό της τον Άνυδρο και λίγο καιρό μετά παντρεύτηκε το Μαύρο Σάλι.

Το 1877 μετά από μία αποτυχημένη μάχη εναντίον των Αμερικάνων αιχμαλωτίστηκε, μα χάρη την ευφυΐα του δραπέτευσε, αλλά αναγκάστηκε να γυρίσει εξ αιτίας της έλλειψης τροφής. Πέθανε σε ηλικία 37 το 1877 ενώ ο λόγος του θανάτου του παραμένει άγνωστος.

## Παραπομπές


## Εξωτερικοί σύνδεσμοι
* 

Κατηγορία:Σιου
Orgullo, Pasión, y Gloria: Tres Noches en la Ciudad de México

**Orgullo, Pasión, y Gloria: Tres Noches en la Ciudad de México** είναι ο τίτλος του ζωντανού άλμπουμ και DVD του Αμερικάνικου Heavy Metal συγκροτήματος Metallica, το οποίο κυκλοφόρησε στις 30 Νοεμβρίου του 2009 μέσω της δισκογραφικής εταιρείας "Universal Records".
Η ηχογράφηση πραγματοποιήθηκε στα πλαίσια της περιοδείας για την προώθηση του άλμπουμ "*[[Death Magnetic]]*", τον Ιούνιο του 2009 στην Πόλη του Μεξικού.
Το "*Orgullo, Pasión, y Gloria: Tres Noches en la Ciudad de México*" κυκλοφόρησε αποκλειστικά στη Λατινική Αμερική, αλλά αργότερα υπήρξε διανομή και στη Βόρεια Ευρώπη. Περιλαμβάνει δύο CD και δύο DVD και είναι το πρώτο, ζωντανά ηχογραφημένο άμπουμ του συγκροτήματος από το "*[[S&M (άλμπουμ)|S&M]]*" του 1999.
Έχει βραβευθεί ως πλατινένιο στην Αργεντινή και το Μεξικό και τριπλά πλατινένιο στη Βραζιλία.

## Τραγούδια
### DVD 1

### DVD 2

### CD 1
***DVD/2CD & 2DVD/2CD**
#"The Ecstasy of Gold" - 1:57
#"Creeping Death" - 6:20
#For Whom the Bell Tolls" - 5:29
#"Ride the Lightning" - 7:09
#"Disposable Heroes" - 8:22
#"One" - 9:05
#"Broken, Beat & Scarred" - 6:48
#"The Memory Remains" - 5:32
#"Sad but True" - 7:05
#"The Unforgiven" - 5:50

### CD 2
***DVD/2CD & 2DVD/2CD**
#"All Nightmare Long" - 8:04
#"The Day That Never Comes" - 8:06
#"Master of Puppets" - 8:13
#"Fight Fire with Fire" - 6:48
#"Nothing Else Matters" - 5:57
#"Enter Sandman" - 8:18
#"The Wait" - 4:16
#"Hit the Lights" - 6:33
#"Seek & Destroy" - 7:37

## Θέσεις τσαρτ

## Βραβεία
***Orgullo, Pasión, y Gloria: Tres Noches en la Ciudad de México*** *(άλμπουμ)*
Βραζιλία (*ABPD Certification*) : 3 x πλατινένιος
Αργεντινή (*CAPIF Certification*) : Πλατινένιος
Μεξικό (*AMPROFON Certification*) : Πλατινένιος

## Μέλη των Metallica
Η σύνθεση του συγκροτήματος κατά τις ηχογραφήσεις του "***Orgullo, Pasión, y Gloria: Tres Noches en la Ciudad de México***" είχε την εξής μορφή:
* Τζέιμς Χέτφιλντ - κιθάρα, κύρια φωνητικά
* Κερκ Χάμμετ - κιθάρα
* Ρόμπερτ Τρουτζίλο - μπάσο, φωνητικά
* Λαρς Ούλριχ - τύμπανα

## Πηγές
* Orgullo, Pasión, y Gloria: Tres Noches en la Ciudad de México - Metallica | Songs, Reviews, Credits, Awards | AllMusic
* Metallica - Orgullo, Pasión, y Gloria: Tres Noches en la Ciudad de México | Sputnikmusic
* Metallica - Orgullo, Pasión, y Gloria: Tres Noches en la Ciudad de México - Encyclopaedia Metallum: The Metal Archives
* Metallica - Orgullo, Pasión, y Gloria: Tres Noches en la Ciudad de México review - Metal Storm

Κατηγορία:Άλμπουμ του 2009
Κατηγορία:Live άλμπουμ των Metallica
Κατάλογος νομαρχών Ημαθίας

Ο νομός Ημαθίας υπαγόταν αρχικά στο νομό Θεσσαλονίκης. Επισήμως συστάθηκε με τον αναγκαστικό νόμο υπ' αριθ, 903 (ΦΕΚ 35Α 06-02-1946) το 1946 και περιελάμβανε την ομώνυμη επαρχία και την επαρχία Νάουσας. Ο Νομάρχης Ημαθίας ήταν πολιτική θέση δημοσίας διοίκησης και ως επικεφαλής του νομού Ημαθίας ασχολείτο με τα τοπικά ζητήματα σε επίπεδο νομού. Διοριζόταν από την κυβέρνηση ως το 1994 και από τότε ως την κατάργηση του θεσμού αναδεικνυόταν με εκλογές από το λαό, κάθε 4 χρόνια. Έδρα του ήταν η Βέροια. Η πρώτη γυναίκα που υπηρέτησε στο αξίωμα ήταν η Φανή Παρτσαφυλλίδου, από το 1990 ως το 1992.. Την διαδέχτηκε μία άλλη γυναίκα, η Ελισάβετ Μπούκα. Ο τελευταίος αιρετός Νομάρχης ήταν ο Κώστας Καραπαναγιωτίδης, ο οποίος εξελέγη και αντιπεριφερειάρχης.

## Κατάλογος νομαρχών
### Διορισμένοι Νομάρχες Ημαθίας

### Αιρετοί Νομάρχες Ημαθίας

### Αντιπεριφερειάρχες Π.Ε. Ημαθίας

## Παραπομπές


Ημαθιας
Κατηγορία:Περιφερειακή ενότητα Ημαθίας
*
Πύργοι του Μάρκο στα Σκόπια

Οι **Πύργοι του Μάρκο** είναι ερείπια μεσαιωνικού φρουρίου και οικισμού στα περίχωρα των Σκοπίων 4,5 χλμ από το κέντρο της πόλης. Είναι χτισμένο στην κορυφή απόκρημνου βράχου σε 350 μέτρα ύψος. Σήμερα είναι εντελώς ερειπωμένο και διεξάγονται σε αυτό ανασκαφές. Το σημερινό του όνομα προέρχεται από τον Πρίγκιπα Μάρκο τελευταίο Σέρβο ηγεμόνα που του ανήκε η περιοχή της σημερινής Βόρειας Μακεδονίας. Τον 13ο αιώνα το όνομα της τότε πόλης ήταν "Chrnche".

## Ιστορία
Το φρούριο χτίστηκε τον 6ο αιώνα πιθανότατα από τους βυζαντινούς. οι ανασκαφές έδειξαν ότι τα τείχη του είχαν μήκος 360 x 90 μέτρα και πάχος 2,5 μέτρα, για πρόσθετη προστασία είχε 40 πύργους. Οι ανασκαφές που έγιναν από το 1976 έως το 1980 μελετήθηκε η στρωματογραφία των στρωμάτων και η χρονολόγηση τους που επιβεβαιώνει από τα κέρματα του Ιουστινιανού έως τον Ηράκλειος την κατασκευή του σε αυτή την χρονική περίοδο.

Έχουν ανασκαφεί τμήματα του προμαχώνα, πύργων, οι δεξαμενές νερού και τμήματα του δικτύου ύδρευσης του, καθώς και τμήματα των πολλών κτιρίων. Αυτή η ασυνήθιστα μεγάλη και ισχυρά οχυρωμένη πόλη με ασυνήθιστα μεγάλες δεξαμενές νερού και έναν ασυνήθιστα μεγάλο αριθμό πύργων υπηρέτησε ως προστασία των κατοίκων της πρώιμης βυζαντινής πόλης που βρισκόταν στο κέντρο των σημερινών Σκοπίων αγνώστου σήμερα ονόματος.

Από τις ανασκαφικές έρευνες έχουν έρθει στο φως ερείπια των λουτρών, του βυζαντινού παλατιού, 2 δεξαμενών, στρατώνων και ίχνη φωτιάς πιθανότατα από πολιορκία του κάστρου.

## Πηγές
* И. Микулчиќ — Н. Никуљска 1978, 137—150 и 1979, 65—74; — И. Микулчиќ - М. Билбија 1981—82, 205—220; — И. Микулчиќ 1982, 129—133.

## Εξωτερικοί σύνδεσμοι
* Крале Марко - Традиција - Маркови кули, Водно
* Античка Македонија - Скопскиот локалитет Маркови Кули
* Утрински Весник - И годинава на Водно ќе се истражуваат Марковите кули

Κατηγορία:Βυζαντινά κάστρα
Κατηγορία:Κάστρα στη Βόρεια Μακεδονία
Κατηγορία:Οικισμοί της Βυζαντινής Αυτοκρατορίας
Κατηγορία:Σκόπια
Κατηγορία:Σερβική Αυτοκρατορία
Κατηγορία:Κύριοι του Πρίλεπ
Νήσος Μπρους (Ρωσία)

Η νήσος **Μπρους** (ρωσικά: *Остро́в Брю́са*) είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 191 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 301 μέτρων. Το νησί πήρε το όνομα του από τον Βρετανό Χένρι Μπρους, ο οποίος διαδέχτηκε τον Τόμας Μπέιρινγκ, πρώτο κόμη του Νόρθμπρουκ στη θέση του προέδρου της Βασιλικής Γεωγραφικής Εταιρείας. Διοικητικά ανήκει στην περιφέρεια Αρχάγγελσκ.

Κατηγορία:Νησιά του Όμπλαστ του Αρχάγγελσκ
Πύργοι του Μάρκο

Οι **Πύργοι του Μάρκο** (*Μάρκοβι Κούλι* ή *Κούλα Μάρκα*) είναι μεσαιωνικές οχυρώσεις, βυζαντινές κυρίως, γνωστές με το όνομα του Πρίγκιπα Μάρκο (περίπου 1335 - 1395 ), τελευταίος σέρβος βασιλιάς που κυβέρνησε στην περιοχή της σημερινής Βόρειας Μακεδονίας πριν από την οθωμανική κατάκτηση και έγινε ο πιο διάσημος ήρωας της επικής λαϊκής παράδοσης.

* Πύργοι του Μάρκο, στα περίχωρα των Σκοπίων.
* Πύργοι του Μάρκο, στο Πρίλεπ, το βυζαντινό Πίρλαπον.
* Πύργοι του Μάρκο, στο Κόζχλε της Βόρειας Μακεδονίας.
* Πύργοι του Μάρκο, 16 χλμ  νοτιοδυτικά από το Λέσκοβατς της Σερβίας
Πύργοι του Μάρκο στο Κόζχλε

Οι **Πύργοι του Μάρκο** ή **Κάστρο του Κόζχλε** είναι ερείπια βυζαντινού κάστρου κοντά στο Κόζχλε της Βόρειας Μακεδονίας. ο σημερινό του όνομα προέρχεται από τον Πρίγκιπα Μάρκο τελευταίο Σέρβο ηγεμόνα που του ανήκε η περιοχή της σημερινής Βόρειας Μακεδονίας.

## Ιστορία
Το κάστρο αναφέρεται σε σερβικά εκκλησιαστικά έγραφα κατά τη βασιλεία του Στέφαν Ντούσαν. Μέχρι το 1230, όταν οι Σέρβοι εισέβαλαν στα Βυζαντινά συνοριακά φρούρια της περιοχής το Κόζχλε ήταν φρούριο της Βυζαντινής Αυτοκρατορίας στα σύνορα με το Μεσαιωνικό βασίλειο της Σερβίας. Στην εποχή του Στέφαν Ντουσάν το φρούριο συνορεύει με τη φεουδαρχική ιδιοκτησία της εκκλησίας του Αγίου Νικόλα της Κόζχλε. Η εκκλησία κτίστηκε 1 χλμ νότια από το φρούριο.

## Παραπομπές


Κατηγορία:Βυζαντινά κάστρα
Κατηγορία:Κάστρα στη Βόρεια Μακεδονία
Κατηγορία:Σερβική Αυτοκρατορία
Κατηγορία:Κύριοι του Πρίλεπ
BBC Trust

250px|right|thumb|Το λογότυπο του BBC Trust.
Το **BBC Trust** ήταν το διοικητικό όργανο του BBC τη δεκαετία 2007-17. Ήταν λειτουργικά ανεξάρτητο από τη διαχείριση του BBC και άλλους φορείς, και ο κύριος στόχος του ήταν να ληφθούν αποφάσεις σχετικά με το τέλος τηλεόρασης και ραδιοφώνου, το οποίο πληρώνουν οι πολίτες του Ηνωμένου Βασιλείου. Στις 12 Μαΐου του 2016, ανακοινώθηκε στη Βουλή των Κοινοτήτων ότι, σύμφωνα με το επόμενο βασιλικό διάταγμα, οι ρυθμιστικές λειτουργίες του έπρεπε να μεταφερθούν στην **Ofcom** (ρυθμιστική αρχή ραδιοτηλεοπτικών, τηλεπικοινωνιακών και ταχυδρομικών υπηρεσιών).

Το BBC Trust ιδρύθηκε από τον Ρόιαλ Τσάρτερ και τέθηκε σε ισχύ την 1 Ιανουαρίου 2007. Το BBC Trust, καθώς και μία ακόμα Εκτελεστική Επιτροπή, αντικατέστησαν το διοικητικό συμβούλιο του BBC το οποίο είχε τεθεί σε ισχύ από το 1927. Το BBC Trust έκλεισε στις 2 Απριλίου 2017 με τη λήξη του βασιλικού διατάγματος που ψηφίστηκε το 2007 και είχε δεκαετή διάρκεια. Τον ίδιο μήνα αντικαταστάθηκε από το *BBC Board*.

## Εξωτερικοί σύνδεσμοι
*Επίσημη Ιστοσελίδα

Κατηγορία:British Broadcasting Corporation
Νήσος Νάνσεν (Γη του Φραγκίσκου Ιωσήφ)

Η νήσος **Νάνσεν** () είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 164 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 372 μέτρων. Το νησί πήρε το όνομα του από τον Νορβηγό εξερευνητή Φρίντγιοφ Νάνσεν, ο οποίος χαρτογράφησε το αρχιπέλαγος της γης του Φραγκίσκου Ιωσήφ το 1896. Το νησί διοικητικά ανήκει στην περιφέρεια Αρχάγγελσκ.

Κατηγορία:Νησιά του Όμπλαστ του Αρχάγγελσκ
Όρκος του Σφαιριστηρίου

[thumb|right|340px|«Ο Όρκος του Σφαιριστηρίου», πίνακας του [Ζακ-Λουί Νταβίντ|Νταβίντ]]
Ο λεγόμενος **Όρκος του Σφαιριστηρίου**, κατά ελληνική μετάφραση του γαλλικού "*Serment du Jeu de Paume*" (Σερμάν ντυ Ζε ντε Πωμ), ήταν ο υποσχετικός όρκος που έδωσαν οι Γάλλοι εκπρόσωποι της λεγόμενης Τρίτης Τάξης στην αίθουσα του σφαιριστηρίου, εξ ου και η ονομασία του, κατά το προοίμιο της Γαλλικής Επανάστασης, το 1789.

Συγκεκριμένα, στις 20 Ιουνίου 1789 προσερχόμενα τα μέλη της Τρίτης Τάξεως, καθ΄ όλα νόμιμης και αναγνωρισμένης, στην ειδική αίθουσα συνεδριάσεων που είχε οικοδομηθεί επί τούτου για τις συνελεύσεις των Γενικών Τάξεων, βρίσκοντας την πόρτα κλειδωμένη και φρουρούμενη από στρατιώτες με την δικαιολογία της ανακαίνισης του χώρου αποφάσισαν υπό την καθοδήγηση του Ζοζέφ Σιεγές να καταφύγουν σε παρακείμενο χώρο όπου βρισκόταν η αίθουσα του σφαιριστηρίου. Καταλαμβάνοντας τον χώρο αυτόν πραγματοποίησαν εκεί την τριήμερη συνεδρίασή τους από 20 μέχρι και 23 Ιουνίου.
Την νύκτα της πρώτης συνεδρίασης οι σύνεδροι έδωσαν ένα υποσχετικό όρκο να παραμείνουν ενωμένοι και ακλόνητοι στις πολιτικές τους επιδιώξεις μέχρι της ψήφισης του νέου συντάγματος. Τον όρκο αυτόν στη συνέχει υπέγραψαν όλοι οι παρευρισκόμενοι, τον οποίο απεδείχθη τελικά ότι και τήρησαν.

Ως πράξη αυτή καθαυτή ήταν παράνομη, στερούμενη σχετικής έγκρισης σύμφωνα με το υφιστάμενο καθεστώς, πλην όμως απετέλεσε σταθμό για τα γεγονότα που ακολούθησαν στο επόμενο δίμηνο της περιόδου εκείνης λαμβάνοντας υπόψη τη μετέπειτα σύσταση της Εθνοσυνέλευσης και της Συντακτικής Συνέλευσης, τη νύκτα της 4ης Αυγούστου, και τη Διακήρυξη των Δικαιωμάτων του Ανθρώπου και του Πολίτη (26 του Αυγούστου) τα οποία και αποδέχθηκε στη συνέχεια ο μετέπειτα «Βασιλεύς των Γάλλων», υπό το νέο Σύνταγμα, Λουδοβίκος ΙΣΤ΄. 

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμος 16ος, σελ. 147

## Βιβλιογραφία
* Michel Péronnet , "*50 Λέξεις-κλειδιά από τη Γαλλική Επανάσταση*" (1983), νέα έκδοση, Privat , Τουλούζη, 2005, 314 σελ.   ( ISBN  2-7089-0812-X )
* Vovelle , "*Η πτώση της μοναρχίας (1787-1792)*" , τόμ.  1 της "Νέας Ιστορία της Σύγχρονης Γαλλία" (1972), αναθεωρημένη ενημερωμένη έκδοση, Εκδόσεις du Seuil , coll. "Σημεία / Ιστορία" n o  101, Παρίσι, 1999, 312 σελ.   ( ISBN  2-02-037519-2 )
* Albert Soboul , "*Ιστορία της Γαλλικής Επανάσταση*" , τ. "Από τη Βαστίλη στο Gironde" (1962), ανατ., Gallimard , coll. 'Ιδέες' no 43, Παρίσι, 1983, 384 σ. ( ISBN  2-07-035043-6 )
* Jean Starobinski , "*1789, τα εμβλήματα του λόγου*" (1973), επανέκδοση, Flammarion , coll. "Ηλύσια", Παρίσι, 1993 ( ISBN  2080810502 )

Ορκος
Ορκος
Βασιλικός ναός του αγιότατου Χριστού του Λα Λαγούνα

Ο **Βασιλικός ναός του Αγιωτάτου Χριστού της Λα Λαγούνα** (ή κατά το πλήρες όνομα στα ισπανικά: *Real Santuario del Santísimo Cristo de La Laguna*) είναι μια καθολική εκκλησία που βρίσκεται στην πόλη  Σαν Κριστόμπαλ ντε Λα Λαγούνα στο νησί της Τενερίφης (Κανάριες Νήσοι, Ισπανία). Το ιερό είναι γνωστό κυρίως για τη θαυματουργή εικόνα του Χριστού του Λα Λαγούνα, μία από τις πιο τιμώμενες εικόνες στις Κανάριες νήσους, η οποία είναι σύμβολο της πόλης της Λα Λαγούνα.

## Ιστορία - Περιγραφή
Η κατασκευή του ναού άρχισε το 1506 και ολοκληρώθηκε το 1580. Ο ναός στην αρχική του μορφή πριν από την πυρκαγιά τη νύχτα της 28ης Νοεμβρίου 1810 ήταν τρίκλιτος. Σήμερα η εκκλησία αποτελεί μέρος ενός μοναστηριού του  Τάγματος των Φραγκισκανών και διαθέτει μόνο ένα κλίτος, ψηλό και στενό. Στον πίσω τοίχο δεσπόζει ένα ρετάμπλ κατασκευασμένο εξ ολοκλήρου από ασήμι, όπου βρίσκεται η εικόνα του Χριστού του Λα Λαγούνα. Η εικόνα είναι φλαμανδικής τεχνοτροπίας του δέκατου έκτου αιώνα. Αρκετοί πάπες εμπλούτισαν το ιερό με χρήματα που αποκόμιζαν από συγχωροχάρτια στη Βασιλική του Αγίου Ιωάννη του Λατερανού στη Ρώμη. Στις 19 Δεκεμβρίου του 1906, ο βασιλιάς Αλφόνσος ΙΓ΄ της Ισπανίας κατά τη διάρκεια  επίσκεψής του στις Κανάριες Νήσους,  απέδωσε στον ναό τον τίτλο *βασιλικός*. Ο ναός του αγιότατου Χριστού ήταν ένας από τους πρώτους στις Κανάριες Νήσους που απέκτησε αυτό τον τίτλο. Το 2006 επισκέφθηκε τον ναό ο βασιλιάς της Ισπανίας Χουάν Κάρλος Α΄ με τη σύζυγό του Σοφία.

Από το 2014 το ιερό στεγάζει ένα αντίγραφο της Ιεράς Σινδόνης του Τορίνο. Θεωρείται το πλέον ακριβές στον κόσμο αντίγραφο της Σινδόνης.

## Παραπομπές


## Σύνδεσμοι
* Real, Pontificia y Venerable Esclavitud del Santísimo Cristo de La Laguna.
* Real Santuario del Cristo de La Laguna, Página de Turismo de Tenerife

Κατηγορία:Κανάριες νήσοι
Κατηγορία:Εκκλησίες στην Ισπανία
Tomboy (λογισμικό)

Το **Tomboy** είναι ένα ελεύθερο και  ανοικτού κώδικα λογισμικό καταγραφής σημειώσεων της επιφάνειας εργασίας γραμμένη για λειτουργικά Unix (συμπεριλαμβανομένων των Mac OS X, Linux) αλλά και για τα Microsoft Windows, γραμμένη σε C# χρησιμοποιώντας το Gtk#. Το Tomboy είναι τμήμα του περιβάλλοντος της επιφάνειας εργασίας του GNOME, συχνά για προσωπική διαχείριση πληροφοριών. Η διεπαφή του είναι ένα σημειωματάριο με ένα σύστημα σύνδεσης παρόμοιο με της βικιπαίδειας για να συνδέει μεταξύ τους τις διάφορες σημειώσεις. Λέξεις στο κύριο μέρος της σημείωσης που ταιριάζουν με υπάρχοντες τίτλους σημειώσεων γίνονται αυτόματα υπερσύνδεσμοι, διευκολύνοντας τη δημιουργία ενός προσωπικού βίκι. Για παράδειγμα, επαναλαμβανόμενες παραπομπές σε αγαπημένους καλλιτέχνες μπορεί να επισημαίνονται αυτόματα σε σημειώσεις που περιέχουν τα ονόματά τους. Από την έκδοση 1.6 υποστηρίζει καταχωρίσεις κειμένου και υπερσυνδέσμων στον παγκόσμιο ιστό, αλλά όχι σύνδεση ή ενσωμάτωση εικόνας γραφικών.

## Χαρακτηριστικά
Μερικά από τα υποστηριζόμενα χαρακτηριστικά επεξεργασίας:
* Επισήμανση κειμένου
* Ενσωματωμένος ορθογραφικός έλεγχος χρησιμοποιώντας GtkSpell
* Αυτόματη σύνδεση διευθύνσεων ιστού και ηλεκτρονικών διευθύνσεων
* Αναίρεση/Ακύρωση αναίρεσης
* Τεχνοτροπίες και μεγέθη γραμματοσειρών
* Λίστες με κουκκίδες
* Συγχρονισμός σημειώσεων μέσα από SSH, WebDAV, Ubuntu One, ή Snowy (AGPL εφαρμογή ιστού Django για δικτυακή πρόσβαση σε σημειώσεις Tomboy)

## Πρόσθετα
Το Tomboy υποστηρίζει πολλά πρόσθετα, που συμπεριλαμβάνουν:
* Συνδέσμους αλληλογραφίας Evolution
* Παρουσία Galago/Pidgin
* Σημείωση της ημέρας (απενεργοποιημένη από προεπιλογή)
* Κείμενο σταθερού πλάτους
* Εξαγωγή HTML
* Μαθηματικά LaTeX (στο πακέτο tomboy-latex, δεν είναι εγκατεστημένο από προεπιλογή)
* Εκτύπωση

## Θύρες
* Το Conboy είναι μια θύρα του Tomboy στην πλατφόρμα Maemo γραμμένη σε C
* Το Gnote είναι μια μετατροπή του κώδικα Tomboy σε γλώσσα C++ χρησιμοποιώντας το πακέτο εργαλείων  GTK
* Το libktomgirl είναι μια πλατφόρμα ανεξάρτητη από τη βιβλιοθήκη που επιτρέπει στο λογισμικό να διαβάσει και να γράψει τη μορφή αρχείου Tomboy  
* Το Tomdroid είναι μια προσπάθεια για δημιουργία ενός πελάτη Tomboy για το λειτουργικό κινητού Android. "Ο σκοπός είναι να είναι μια συμβατή μορφή αρχείου και να μπορεί να συγχρονίσει τις σημειώσεις με το tomboy"
* Το TomBox είναι μια απλή εφαρμογή προβολής σημείωσης Tomboy / Gnote που διαβάζει σημειώσεις από Dropbox. Είναι διαθέσιμη σε λειτουργικά κινητών Android, iOS και Windows Phone. "Introducing TomBox"

## Παραπομπές


## Εξωτερικοί σύνδεσμοι

* 

Κατηγορία:Λογισμικό GNOME
Κατηγορία:Λογισμικό Linux
Κατηγορία:Λογισμικό Windows
Κατηγορία:Διαλειτουργικό λογισμικό
Κατηγορία:Λογισμικό που χρησιμοποιεί GTK+
Πίρλαπον

Η **Πίρλαπον** ή **πόλη του Μάρκο** ή **Πύργοι του Μάρκο**, είναι ερείπια μεσαιωνικού κάστρου και πόλης στο σημερινό Πρίλεπ της Βόρειας Μακεδονίας.  Βρίσκεται στην κορυφή ενός μεγάλου πετρώδες λόφου. Κατά τη διάρκεια του Μεσαίωνα ήταν μια από τις πρωτεύουσες της Σερβικής Αυτοκρατορίας υπό τον Στέφανο Ντουσάν, και στη συνέχεια στο βασίλειο του Πρίλεπ του οποίου ο τελευταίος ηγεμόνας πρίγκιπας Μάρκο έδωσε το σημερινό του όνομα. Σήμερα είναι επί το πλείστον σε ερείπια, αλλά εξακολουθεί να αναδεικνύεται το πρώην μεγαλείο του, χρησιμοποιήθηκε σαν σκηνή στον κινηματογράφο.

Από τους βυζαντινούς ονομάστηκε Πρίλαπον όπου πήρε και η σημερινή πόλη το όνομα της, "Πύργοι του Μάρκο" ονομάζεται από τα ερείπια πύργου που διασώζονται, και "πόλη του Μάρκο" από τον τελευταίο Σέρβο ηγεμόνα της.

## Περιγραφή
Το φρούριο βρίσκεται σε μια απόκρημνη κορυφή που υψώνεται πάνω από το Πρίλεπ, καλύπτεται με μεγάλους βραχώδεις σχηματισμούς. Η πέτρα των σχηματισμών αυτών χρησιμοποιήθηκε ως βάση για την κατασκευή των πύργων και επάλξεων. Η κορυφή έχει τέσσερα διαζώματα όπου χτίστηκε το φρούριο , η ακρόπολη βρίσκεται στην κορυφή του στα βορειοδυτικά. Ολόκληρη η περιοχή περιλάμβανε ακόμα ένα φρούριο που βρίσκεται στα βορειοδυτικά της σημερινής πόλης.

## Ιστορία
Το πρώτο οχυρό χτίστηκε πιθανότατα τον δέκατο αιώνα από τους Βυζαντινούς αλλά άλλαζε συχνά χέρια και μερικές φορές ήταν μέρος της πρώτης βουλγαρικής αυτοκρατορίας κατά την βασιλεία των Κομητόπουλων. Εδώ ο τσάρος Σαμουήλ περίμενε τον στρατό του όπου γύρισαν τυφλωμένοι από τους βυζαντινούς κι εδώ λέγεται πέθανε από καρδιακή προσβολή όταν τους είδε.

Η πόλη μετά από αυτό έγινε ξανά μέρος της Βυζαντινής Αυτοκρατορίας, έπειτα πέρασε ξανά στη Βουλγαρία και αργότερα στο Δεσποτάτο της Ηπείρου, τον 13ο αιώνα το κατέκτησε ο σέρβος βασιλιάς Μιλούτιν (1282 - 1321). Ο Αυτοκράτορας Ντουσάν έπειτα έχτισε εδώ ένα παλάτι το 1350 κι όρισε την διοίκηση του στον Βουκάσιν Mrnjavčević ο οποίος έπειτα ανακηρύχθηκε βασιλιάς της περιοχής . Μετά την Μάχη της Μαρίτσα το 1371 το Πρίλεπ έγινε η πρωτεύουσα του πρίγκιπα Μάρκο ο οποίος ήταν υποτελής των Οθωμανών. Μετά το θάνατό του, οι Οθωμανοί προσάρτησαν το βασίλειο του.

## Πηγές
* Александар Дероко, *„Средњовековни градови у Србији, Црној Гори и Македонији“*, Београд 1950.

Κατηγορία:Βυζαντινά κάστρα
Κατηγορία:Οικισμοί της Βυζαντινής Αυτοκρατορίας
Κατηγορία:Κάστρα στη Βόρεια Μακεδονία
Κατηγορία:Σερβική Αυτοκρατορία
Κατηγορία:Κύριοι του Πρίλεπ
Κατηγορία:Βασίλειο της Σερβίας (Μεσαίωνας)
Κατηγορία:Δήμος Πρίλεπ
Κάστρο Πολυάνθου

Το **Κάστρο Πολύανθου** είναι βυζαντινό κάστρο στον νομό Ροδόπης κοντά στο χωριό Πολύανθο του δήμου Ιάσμου. Απέχει ένα χλμ από το Πολύανθο κοντά στον ποταμό Κομψάτο.

Βρίσκεται χτισμένο σε κωνικό λόφο, οι ανασκαφές έχουν δείξει ίχνη κατοίκησης παλαιοχριστιανικών και βυζαντινών χρόνων. Στην περιοχή του κάστρου έχουν ανευρεθεί ερείπια μεσαιωνικής τρίκλιτης παλαιοχριστιανικής εκκλησίας και νεκροταφείου της ίδιας περιόδου, που δείχνουν ότι γύρω από το κάστρο υπήρξε και οικισμός.

## Παραπομπές


Κατηγορία:Κάστρα νομού Ξάνθης
Κατηγορία:Οικισμοί της Βυζαντινής Αυτοκρατορίας
Κατηγορία:Δήμος Ιάσμου
Κατηγορία:Βυζαντινά κάστρα στην Ελλάδα
Σπήλαιο Κάψια

thumb|Σπήλαιο Κάψια
Το **Σπήλαιο Κάψια** βρίσκεται 15 χιλιόμετρα μακριά από την Τρίπολη και 1,5 χιλιόμετρο από το χωριό Κάψια. Οι ειδικοί το έχουν κατατάξει στον κατάλογο των 10 πιο αξιόλογων σπηλαίων της ελληνικής επικράτειας. Βρίσκεται στην περιφέρεια της κλειστής γεωλογικής λεκάνης του Μαντινειακού οροπεδίου και συνδέεται με το περίπλοκο σύστημα από φυσικές καταβόθρες που χαρακτηρίζουν τον υδροφόρο ορίζοντα. Ανάμεσα στα ευρήματα του σπηλαίου συγκαταλέγονται ανθρώπινα οστά και πήλινα καθημερινά σκεύη.

Το σπήλαιο ερευνήθηκε πρώτη φορά από το Γάλλο αρχαιολόγο Γουσταύο Φουζέρ το 1887 στο πλαίσιο των ανασκαφών του στη Μαντίνεια Αρκαδίας. Το 1911 γίνεται η επίσημη ανακοίνωση για τον σπηλαιολογικό αυτό θησαυρό και αποτελεί γεγονός που σηματοδοτεί το παγκόσμιο ενδιαφέρον για την ελληνική κρυφή γη. Το 1974 ανακαλύπτεται και νέο τμήμα του σπηλαίου, προκαλώντας ρίγη συγκίνησης στους φυσιοδίφες και τους ρέκτες. Το σπήλαιο αποδεικνύεται βιβλίο καταγραφής γεωλογικών συμβάντων. Πάνω του έχει αφήσει πιστοποιημένα ίχνη μια μεγάλη πλημμύρα. Και ταυτόχρονα έρχονται στο φως μέσα από τα βάθη της γης λυχνάρια, εργαλεία, δαλυχόποδα (γρύλος των σπηλαίων), θραύσματα οστών που διηγούνται την ιστορία της επιβίωσης.

Ένας από τους χώρους του σπηλαίου της Κάψιας έχει το όνομα «Αίθουσα των Θαυμάσιων». Χρώματα εκρηκτικά, κόκκινα και κίτρινα και γαλάζια δημιουργούν ένα έργο τέχνης απαράμιλλης ομορφιάς φτιαγμένο από την ίδια τη φύση.

## Πηγές

 Ιστοσελίδα traveltripolis, Δήμου Τρίπολης 

## Σύνδεσμοι
Επίσημη ιστοσελίδα σπηλαίου Κάψια

Κατηγορία:Περιφερειακή ενότητα Αρκαδίας
Κ
Καταβόθρες Κάψια

Οι **Καταβόθρες Κάψια**, είναι ένα γεωλογικό φαινόμενο που παρατηρείται στους πρόποδες του Μαινάλου, ένα χιλιόμετρο από το χωριό Κάψια. Πρόκειται για φυσικές τρύπες που απορροφούν το βρόχινο νερό και με υπόγεια ποτάμια το οδηγούν στο Κεφαλάρι Άργους, από όπου καταλήγει μέσω του Ερασίνου ποταμού στον Αργολικό κόλπο.
[thumb|250px|Η [καταβόθρα στο Μαντινειακό οροπέδιο (κλειστή γεωλογική λεκάνη), κοντά στην Τρίπολη Αρκαδίας.]]

## Περιγραφή
Οι καταβόθρες εμφανίζονται σε ασβεστολιθικά εδάφη, με έντονη διάβρωση από το νερό, το οποίο έπειτα από πολλά χρόνια διαπερνώντας τα πετρώματα, δημιουργεί κοιλότητες-σπήλαια.  Χαρακτηριστικό παράδειγμα τέτοιας δημιουργίας της φύσης είναι το Σπήλαιο Κάψια.
Το 1880 στις καταβόθρες Κάψια κτίστηκε ένα τοιχίο που τις περιβάλει και ένας τυπικός έλεγχός του το 1887 στάθηκε αφορμή για την ανακάλυψη του ομώνυμου σπηλαίου. Ο μηχανικός που διεξήγαγε τον έλεγχο εισήλθε από τη φυσική είσοδο, με αποτέλεσμα να αντικρίσει αυτό το ιδιαίτερο σπήλαιο της περιοχής.
thumb|250px|Η καταβόθρα στο Μαντινειακό οροπέδιο τον Μάρτιο του 2019.

## Σημασία
Η σημασία αυτού του φαινομένου για τη περιοχή είναι μεγάλη καθώς οι καταβόθρες αποστραγγίζουν τα νερά των βροχών και αποτρέπουν τις πλημμύρες στον κάμπο. Αξιοσημείωτη είναι η περιδίνηση που παρατηρείται, όταν σε περιόδους έντονων βροχοπτώσεων η λεκάνη της καταβόθρας γεμίζει και το νερό διοχετεύεται στις φυσικές τρύπες με τεράστια ορμή.

## Δείτε επίσης
* Καταβόθρα

## Εξωτερικοί σύνδεσμοι
 Ιστοσελίδα traveltripolis, Δήμου Τρίπολης 

Κατηγορία:Περιφερειακή ενότητα Αρκαδίας
Κατηγορία:Γεωλογικά φαινόμενα
Κερασιά Αρκαδίας

Η **Κερασιά** (πρώην *Αρβανιτοκερασιά*) είναι διατηρητέος οικισμός στον δήμο Τρίπολης της περιφερειακής ενότητας Αρκαδίας. Αποτελεί έδρα της τοπικής κοινότητας Κερασιάς, της δημοτικής ενότητας Σκιριτίδας. Σύμφωνα με την απογραφή του 2021 έχει 86 κατοίκους. 

## Γενικά και ιστορικά στοιχεία
Η Κερασιά απέχει δύο χιλιόμετρα από τη Βλαχοκερασιά και ένα χιλιόμετρο από το δρόμο που ενώνει την Τρίπολη με τη Σπάρτη.

Σε ό,τι αφορά τη δημιουργία της Κερασιάς δεν εντοπίζεται στην υπάρχουσα βιβλιογραφία κάποια σχετική πληροφορία. Από την άλλη, εντοπίζεται αναφορά στο χωριό σε οθωμανικά κατάστιχα του 1583, σύμφωνα με τα οποία ο πληθυσμός του ανερχόταν στις 50 οικογένειες.

Τα σπίτια είναι απλά και στιβαρά και ακολουθούν τους παραδοσιακούς αρχιτεκτονικούς ρυθμούς. Οι σιδηρές κατασκευές είναι έργο παραδοσιακών μαστόρων. Το χωριό φημίζεται για τις βρύσες του, έργα έμπειρων λαγκαδινών τεχνιτών που έγιναν με τις φροντίδες και τις δαπάνες των ομογενών Κερασιωτών. Η Δέση, η Θολωτή Κάτω Βρύση (Μέξιας), η Μαρμαρένια Βρύση αποτελούν μοναδικά δείγματα παραδοσιακής τέχνης και τεχνολογίας μαζί. Στα 3 χιλιόμετρα από την Κερασιά ξεκινάει το αναζωογονημένο δάσος της Σκιρίτιδας. Μαύρα πεύκα, έλατα και η αρκαδική δρυς συναντώνται εδώ. Στην Κερασιά παράγεται η ποικιλία μήλων golden Πιλάφα, η πρώτη ποικιλία μήλων που δημιουργήθηκε και κατοχυρώθηκε στον ελληνικό χώρο.

Μέχρι το 1955 το χωριό ονομαζόταν Αρβανιτοκερασιά και στην συνέχεια μετονομάστηκε σε Κερασεά και το 1977 σε Κερασιά.

## Ιστορικό πληθυσμού

## Παραπομπές


## Πηγές
* Ιστορία Κερασιάς (Αρβανιτοκερασιάς) Αρκαδίας, επιμ. Αναστ. Γ. Στεφάνου, Ένωσις Κερασιωτών, Αθήναι, 1964

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Κατηγορία:Παραδοσιακοί οικισμοί της περιφερειακής ενότητας Αρκαδίας